EELNÕU

NARVA  LINNAVALITSUS

KORRALDUS

Narva                                                                                                              ………..2006 nr…….

Ilutulestiku korraldamine

RUF Eesti AS poolt

1. Asjaolud ja menetluse käik

Narva Linna Päevade raames 10.06.2006.a. toimuval üritusel „Linnapäev 2006“ Narva Linnavalitsuse Kultuuriosakond plaanib viia läbi ilutulestikku, mille korraldajaks on Tallinna firma RUF Eesti AS. Ilutulestiku korraldaja saatis Narva Linnavalitsusele taotluse ürituse läbiviimiseks. Vajalikud asutused on kavandatavast üritusest teavitatud.
2.Õiguslikud alused

Vastavalt Kohaliku omavalitsuse korralduse seaduse § 30 lõike 1 punktile 2 linnavalitsus lahendab ja korraldab kohaliku elu küsimusi, mis ei kuulu volikogu pädevusse, Narva Linnavolikogu 29.10.1997 määrusega nr 25/17 kinnitatud “Avaliku korra eeskirja” punktile 1.3 avalike ürituste (spordivõistlused, vabaõhukontserdid, laadad jms) korraldamist reguleeritakse Narva linna õigusaktidega.
Vastavalt Lõhkematerjaliseaduse § 59 lõikele 1 avalikel üritustel, asulates või muudel tiheasustusega aladel ilutulestiku korraldamiseks klasside III ja IV pürotehnilise tootega peab olema ilutulestiku toimumiskohajärgse valla- või linnavalitsuse, tema poolt volitatud valla- või linnavalitsuse asutuse või valla- või linnavalitsuse struktuuriüksuse luba; Lõhkematerjaliseaduse § 60 lõikele 1 ilutulestikku korraldada sooviv isik esitab ilutulestiku toimumiskohajärgse valla- või linnavalitsusele taotluse ilutulestiku korraldamise loa saamiseks. Valla- või linnavalitsus vaatab ilutulestiku korraldamise loa taotluse läbi ning teeb vastava otsuse taotluse saabumise päevast arvates viie tööpäeva jooksul.
3. Otsus


Lubada RUF Eesti AS-il korraldada seoses üritustega „Linnapäev 2006“ Geneva keskuse esiplatsil ilutulestik 10.06.2006.a. ajavahemikus 21.30-22.30. 

4. Korralduse vaidlustamine

Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

5. Rakendussätted

Käesolev korraldus jõustub seadusega  sätestatud korras.

Tarmo Tammiste

                                                                                   Linnasekretär

